Ленка – Кочо Рацин - Википедија

# Ленка – Кочо Рацин

### Од Википедија, слободна енциклопедија

  Откако Ленка остави
  кошула тенка ленена
  недовезена на разбој
  и на наломи отиде
  тутун да реди в монопол –
  лицето и се измени
  веѓи паднаја надолу
  и усти свија кораво.

  Не беше Ленка родена
  за тија пусти тутуни!
  Тутуни – жолти отрови
  за гради – китки розови.

  Прва година помина
  грутка в срцето и легна,
  втора година намина
  болест ја в гради искина.
  Трета година земјата
  на Ленка покри снагата.

  И ноќе кога месечко
  гроб и’ со свила виеше.
  Ветерчок тихо над неа
  жална и тага рееше:
  „Зошто ми, зошто остана
  кошула недоткаена?
  Кошула беше даровна...“

Преземено од "http://mk.wikipedia.org../../../%D0%BB/%D0%B5/%D0%BD/%D0%9B%D0%B5%D0%BD%D0%BA%D0%B0_%E2%80%93_%D0%9A%D0%BE%D1%87%D0%BE_%D0%A0%D0%B0%D1%86%D0%B8%D0%BD_934a.html"

##### Views

- Статија
- Разговор
- Тековна верзија

##### Пребарај